কামিল গ্লিক
কামিল ইয়াসেক গ্লিক (জন্ম: ৩ ফেব্রুয়ারি ১৯৮৮) হলেন একজন পোলিশ পেশাদার ফুটবলার, যিনি লীগ ১-এর ক্লাব মোনাকো এবং পোল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন। তার পূর্ববর্তী ক্লাবগুলোর মধ্যে রিয়াল মাদ্রিদ সি, পিয়াস্ত গ্লিউইসে, পালেরমো এবং তরিনো অন্যতম। তিনি তরিনো ক্লাবের অধিনায়কের দায়িত্ব পালন করতেন। তিনি ২০১৬ উয়েফা ইউরোয় পোল্যান্ডের প্রতিনিধিত্ব করেছেন, যেখানে তার দল উক্ত টুর্নামেন্টের কোয়ার্টার-ফাইনাল পর্যন্ত পৌঁছায়। পোলিশ হওয়ার পাশাপাশি গ্লিক জার্মানির নাগরিকত্বও লাভ করেছেন।